Autor je učiteľa a spisovateľ
Chcete jeden dobrý o školstve? Tak počúvajte: Odborový zväz pracovníkov školstva a vedy (áno, ten Ondekov) sa rozhodol v celom rozsahu podporiť štrajk učiteľov. Akurát že poľských.
Činnosť tej nepodarenej organizácie príčetnejšiu časť pedagogickej obce už dávno nemá prečo zaujímať, ale takáto do očí bijúca nehoráznosť je predsa len cez všetky čiary.
Čože to súdruhovia uvádzajú v podpornom stanovisku? Že každý, ak chce existovať, musí mať vzdelaných ľudí, že vzdelaný národ je vtedy, ak má dobrých učiteľov a že každá vláda to vie, a preto si má vážiť prácu učiteľov a dobre ich zaplatiť, aby mali pohodu na svoju prácu, ako aj čas na rodinu?
Vyslovovať podporu učiteľom susednej krajiny po tom, ako viacnásobne sklamali a minimálne v jednom prípade úplne zradili vlastných, to chce ozaj hrošiu kožu.